ddrg/super_eurlex huggingface dataset:
(6)

Okrem toho treba pripomenúť, že v nariadení (EÚ) č. 1303/2013, a to najmä v článku 67 ods. 1 a článku 125 ods. 4 písm. a) uvedeného nariadenia, sú stanovené osobitné požiadavky na overovanie zo strany riadiaceho orgánu a audity operácií, na ktoré sa vzťahuje úhrada na základe podmienok financovania. Tieto požiadavky by sa mali zohľadniť v ustanoveniach o nastavení tohto typu operácií, ako sa uvádza v bode 4 prílohy. Overovania a audity by sa predovšetkým nemali vykonávať na úrovni jednotlivých investícií, keďže plnenie podmienok financovania oznamuje riadiacemu orgánu prijímateľ. Okrem toho podporné dokumenty týkajúce sa podkladových výdavkov by nemali podliehať auditu ani overovaniu zo strany riadiaceho orgánu vzhľadom na to, že sumy spojené s operáciou sú stanovené vopred.
(2)

Riboflavín produkovaný Ashbya gossypii (DSM 23096), riboflavín produkovaný mikroorganizmom Bacillus subtilis (DSM 17339 a/alebo DSM 23984) a riboflavín-5′-fosfát sodný produkovaný mikroorganizmom Bacillus subtilis (DSM 17339 a/alebo DSM 23984) boli bez časového obmedzenia povolené ako zdroj vitamínu B2 v súlade so smernicou 70/524/EHS ako kŕmne doplnkové látky pre všetky druhy zvierat. Uvedené doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.
(2)

Tretia strana, ktorá získala povolenie, bude môcť poskytovať služby posudzovania STS v celej Únii. V žiadosti o povolenie by sa preto mala komplexne identifikovať uvedená tretia strana, akákoľvek skupina, do ktorej patrí, ako aj rozsah jej činností. So zreteľom na služby posudzovania STS, ktoré sa majú poskytnúť, by mala žiadosť obsahovať plánovaný rozsah služieb, ktoré sa majú poskytovať, ako aj ich geografický rozsah.
(10)

Mala by sa objasniť koncepcia výkonnosti v súvislosti s rozpočtom. Výkonnosť by mala súvisieť so zásadou správneho finančného riadenia. Mala by sa vymedziť zásada správneho finančného riadenia. Mala by sa stanoviť súvislosť medzi stanovenými cieľmi na jednej strane a ukazovateľmi výkonnosti, výsledkami a hospodárnosťou, efektívnosťou a účinnosťou používania rozpočtových prostriedkov na strane druhej.
(9)

Projekty, na ktoré sa bude žiadať podpora z inovačného fondu, by sa mali posudzovať na základe kvalitatívnych a kvantitatívnych kritérií. Kombináciou takýchto kritérií by sa mala zabezpečiť úplnosť posudzovania projektov z hľadiska ich technologického a podnikateľského potenciálu. V záujme zabezpečenia spravodlivého výberu založeného na zásluhách by projekty mali byť vyberané na základe rovnakých kritérií výberu, no by mali byť hodnotené a ich poradie by malo byť stanovené najprv vo vzťahu k ostatným projektom v rámci rovnakého odvetvia a následne voči projektom zo všetkých odvetví.
(7)

Pri navrhovaní nového typu vozidla by mal výrobca určiť kľúčovosť funkcií a komponentov svojich výrobkov na základe analýzy rizík a zaznamenať ich do súboru technickej dokumentácie uvedeného v článku 15 ods. 4 smernice Európskeho parlamentu a Rady (EÚ) 2016/797 (3). Pri určovaní kľúčovosti by sa mal brať do úvahy spôsob, ako sa má komponent používať, a prostredie, v ktorom sa bude používať. Subjekt zodpovedný za údržbu by mal mať prístup k príslušným častiam súboru technickej dokumentácie, aby bol v plnej miere informovaný o kľúčovosti komponentov pre každý typ vozidla, za ktorý je zodpovedný. Subjekt zodpovedný za údržbu by mal identifikovať problematické oblasti pozorovaním a analýzou nedostatkov a sledovaním všetkých svojich zásahov a mal by byť povinný poskytnúť informácie aspoň v prípade komponentov kľúčových z hľadiska bezpečnosti, ktoré výrobca za také označil.
ak je to relevantné, prevádzková hmotnosť v súlade s normou EN 15663:2017 – A1 2018:

V riadne odôvodnených prípadoch (napr. problémy s nemožnosťou detekcie vozidla zistené počas prevádzky) by sa po udelení povolenia pre vozidlo mohli vykonať testy a/alebo kontroly, na ktorých by sa zúčastnil železničný podnik a manažér infraštruktúry.

Jazdné charakteristiky

Kombinácia (kombinácie) maximálnej rýchlosti a maximálneho nedostatku prevýšenia, ktorá bola vozidlu povolená (prevádzková obalová charakteristika, pre ktorú bolo vozidlo posudzované) Sklon koľajnice.

1.1.1.1.4.2. Nedostatok prevýšenia 1.1.1.1.2.5. Maximálna povolená rýchlosť 1.1.1.1.4.3. Úklon koľajnice

X
(5)

Údaje týkajúce sa parametrov uvedených v tabuľke v prílohe k vykonávaciemu rozhodnutiu 2014/880/EÚ sa musia zhromaždiť za celý systém železníc Únie a vložiť do registra železničnej infraštruktúry do 16. marca 2019 v súlade s článkom 5 uvedeného rozhodnutia. Údaje týkajúce sa nových parametrov uvedených v tomto nariadení by sa mali zhromažďovať a vkladať do registra infraštruktúry včas, aby sa mohli dosiahnuť ciele smernice (EÚ) 2016/797, najmä kontrola zlučiteľnosti vozidla s traťou na základe aplikácie registra infraštruktúry. Aplikácia registra infraštruktúry by mala byť sprevádzkovaná najneskôr v momente, keď sa začne toto nariadenie uplatňovať, a údaje týkajúce sa príslušných parametrov na kontrolu zlučiteľnosti vozidla s traťou by sa mali zhromaždiť a vložiť čo najskôr, najneskôr však do 16. januára 2020.
ADN

European Agreement concerning the International Carriage of Dangerous Goods by Inland Waterways (Európska dohoda o medzinárodnej preprave nebezpečných tovarov po vnútrozemských vodných cestách)
(3)

Aby sa zabezpečilo odstránenie rastlinolekárskeho rizika spojeného so špecifikovanými činnosťami alebo jeho zníženie na prijateľnú úroveň, povolenie na dovoz akéhokoľvek špecifikovaného materiálu do Únie a jeho premiestňovanie v rámci Únie by malo spĺňať určité podmienky, ktorými sa zabezpečí úplnosť a primeranosť predložených žiadostí, preskúmanie povahy a cieľov špecifikovaných činností a ktorými sa potvrdí, že sa špecifikované činnosti vykonávajú v karanténnych staniciach alebo izolačných zariadeniach a že kontaminovaný materiál sa zničí a bezpečne odstráni.
Výrobok (tzv. zemný vrut – „screw pile“) kruhového prierezu, s dĺžkou približne 55 cm a vonkajším priemerom 6 cm, vyrobený z oceľových plechov pozinkovaných ponorením do roztaveného kovu. Jeden koniec vrutu je kužeľový so závitom, na druhom konci je prvok v tvare U s otvormi na skrutky. Výrobok je určený na zahĺbenie pomocou závitu do zeme alebo iného podkladového materiálu a na následné trvalé upevnenie drevených podpier konštrukcií (po umiestnení do danej polohy, zostávajú v tejto polohe) tak, že sa vsunú do prvku v tvare U a zachytia pomocou skrutiek. Zemné vruty sa používajú v drevostavbe, solárnych systémoch, záhradných konštrukciách a konštrukciách na podujatia, pri oploteniach, tabuliach a pútačoch atď. Pozri obrázok (1).

7308 90 59
(1)

Správcovia kvalifikovaných fondov sociálneho podnikania by mali prijať postupy a opatrenia na zaistenie toho, aby osoby zapojené do takýchto obchodných činností vykonávali tieto činnosti v najlepšom záujme kvalifikovaných fondov sociálneho podnikania a ich investorov. S cieľom dosiahnuť harmonizovanú úroveň ochrany investorov v Únii a umožniť uvedeným správcom prijať a dodržiavať jednotný a účinný postup na predchádzanie konfliktom záujmov, ich monitorovanie a riadenie, by mal byť v ich politike v oblasti konfliktov záujmov uvedený minimálny súbor krokov. Na zabránenie zbytočnému administratívnemu zaťaženiu pri zabezpečovaní primeranej úrovne ochrany investorov by mali byť politiky v oblasti konfliktov záujmov prispôsobené povahe, rozsahu a komplexnosti činností správcov.
(3)

Správcovia kvalifikovaných fondov rizikového kapitálu by mali prijať postupy a opatrenia na zaistenie toho, aby osoby zapojené do takýchto obchodných činností vykonávali tieto činnosti v najlepšom záujme kvalifikovaných fondov rizikového kapitálu a ich investorov. S cieľom dosiahnuť harmonizovanú úroveň ochrany investorov v Únii a umožniť uvedeným správcom prijať a dodržiavať jednotný a účinný postup na predchádzanie konfliktom záujmov, ich monitorovanie a riadenie by mal byť v ich politike v oblasti konfliktov záujmov uvedený minimálny súbor krokov. Na zabránenie zbytočnému administratívnemu zaťaženiu pri zabezpečovaní primeranej úrovne ochrany investorov by mali byť politiky v oblasti konfliktov záujmov prispôsobené povahe, rozsahu a komplexnosti činností správcov.
(2)

Podľa článku 80 ods. 5 a článku 91 písm. d) nariadenia (EÚ) č. 1308/2013 Komisia v prípade potreby stanoví pravidlá týkajúce sa metód analýzy na určenie fyzických, chemických a organoleptických vlastností vinárskych výrobkov. Metódy musia vychádzať z akýchkoľvek relevantných metód, ktoré odporučila a uverejnila Medzinárodná organizácia pre vinič a víno (OIV), a to s výnimkou prípadov, že by boli neúčinné alebo nevhodné. V článku 91 písm. c) nariadenia (EÚ) č. 1308/2013 sa okrem toho Komisia splnomocňuje stanoviť pravidlá, ktorými sa určí, či dané výrobky prešli procesom, ktorý je v rozpore s povolenými enologickými postupmi v Únii.
1. Výrobok pozostávajúci z alkoholickej tekutiny s objemovým alkoholometrickým titrom 4 % – 6 % vol. Vyrába sa zmiešaním kvasenej jablkovej šťavy s destilovaným etylalkoholom, sýtenou vodou, cukrom, kyselinou citrónovou, ochucujúcimi látkami, konzervačným činidlom (E 202), kofeínom a farbivami (E 102, E 124). Pridaním destilovaného etylalkoholu do kvasenej jablkovej šťavy sa zvýši jej alkoholometrický titer: 62,05 litra kvasenej jablkovej šťavy s obsahom alkoholu 18 % vol (11,17 litra alkoholu) sa zmieša s 37,95 litra destilovaného etylalkoholu s obsahom alkoholu 28,28 % vol (10,73 litra alkoholu). Zložka vykvaseného alkoholu vo výrobku predstavuje 51 % a destilovaný alkohol predstavuje 49 % celkového obsahu alkoholu. Výsledná zmes sa zriedi pridaním sýtenej vody tak, aby alkoholometrický titer nápoja bol 4 % až 6 % vol. Pridáva sa aj cukor, kyselina citrónová, konzervačné činidlo (E 202), kofeín, farbivá (E 102, E 124) a ochucujúce látky (napríklad mango, rum, plody mučenky alebo portské). Výrobok sa predkladá na použitie pri výrobe koktailov. Jeho vôňa a chuť je alkoholová, kyslastá a sladká. Výrobok je určený na ľudskú spotrebu a je upravený na predaj v malom v nádobách s objemom 2 litre alebo menej.

2208 90 69
Kôš s rozmermi približne 32 × 27 × 20 cm v tvare kvádra. Výrobok pozostáva z drôtu z ocele (priemer drôtu je približne 4 mm) a papiera. Drôt sa nachádza výhradne pozdĺž okrajov kvádra tvoriaceho rám. Rám je oporou pre textíliu z osnovných a útkových prameňov z papiera. Každý prameň pozostáva z dvoch zložených a skrútených pozdĺžnych pruhov papiera, ktoré sú spolu skrútené. Každý skrútený pruh papiera má šírku približne 5,5 mm. Drôt je úplne pokrytý papierom. Pozri obrázky (*1).

6307 90 98
Výrobok (tzv. skrinka na optické vlákna bez prípojok) valcovitého tvaru s priemerom približne 140 mm a výškou 400 mm. Výrobok váži približne 2,5 kg. Výrobok je vyrobený hlavne z plastu s niekoľkými malými prvkami (úchytkami a skrutkami) vyrobenými z kovu. V základni výrobku sú štyri vstupy pre káble. Keď je výrobok úplne zmontovaný, základňa je pripevnená k valcovitému plastovému krytu výrobku pomocou snímateľnej okrúhlej svorky. Vo vnútri je kazeta na spájanie optických vlákien vyrobená z plastu, pripevnená k základni výrobku. Táto kazeta obsahuje špecifické drážky. V čase predkladania výrobok nie je vybavený žiadnymi prípojkami. Výrobok ako celok je určený na ochranu káblov. (*1) Pozri obrázky.

3926 90 97
Dutý výrobok (tzv. opasok na voľnočasové aktivity) vyrobený z pletenej textílie, pozostávajúcej z 88 % polyesteru a 12 % elastanu s obvodom 66 cm. Výrobok sa skladá z dvoch rovnako veľkých pletených kusov textílie obdĺžnikového tvaru, ktoré sú uložené na sebe a na troch stranách zošité, aby vytvárali obojstranný pružný „opasok na voľnočasové aktivity“. Výrobok je vybavený reflektormi, plochým vreckom so zipsom a dvoma malými otvormi, z ktorých jeden má stužku s elastickým pásom. Nemá žiadne uzávery. Výrobok je určený na nosenie okolo pásu, napríklad pri športových aktivitách. Do vreciek/otvorov sa ukladajú malé predmety ako kľúče, kreditné karty a podobne. (Pozri obrázky) (*1)

6307 90 10
(237)

Ak by sa opatrenia zrušili, výrobné odvetvie Únie by oproti dovozu z ČĽR za nízke ceny nedokázalo udržať svoj objem predaja a podiel na trhu. Je vysoko pravdepodobné, že ak by sa platnosť opatrení nechala uplynúť, tak by podiel ČĽR na trhu prudko narástol. Strata objemu predaja by viedla k ešte nižšej miere využitia kapacity a k rastu priemerných výrobných nákladov. Spolu so zvýšeným cenovým tlakom by to viedlo k ďalšiemu zhoršeniu už aj tak zlej finančnej situácie výrobného odvetvia Únie a v konečnom dôsledku k zatváraniu výrobných prevádzok a prípadne aj k zániku výrobného odvetvia.
(1)

V súčasnosti sa na inštruktorov lyžovania vzťahuje zásada vzájomného uznávania kvalifikácií podľa smernice 2005/36/ES. Stanovením spoločnej skúšky odbornej prípravy pre inštruktorov lyžovania (ďalej len „záverečná skúška“) by sa zaviedlo automatické uznávanie určitých kvalifikácií inštruktorov lyžovania, ktoré by držiteľom týchto kvalifikácií umožnilo ľahšie sa pohybovať medzi členskými štátmi. Záverečná skúška by predstavovala jeden zo spôsobov, ako zjednodušiť mobilitu inštruktorov lyžovania v celej Únii. Pre inštruktorov lyžovania, ktorí nie sú oprávnení na účasť na záverečnej skúške alebo ktorí skúšku nevykonali úspešne, by naďalej platil všeobecný rámec uznávania ich kvalifikácie podľa smernice 2005/36/ES.
VYKONÁVACIE NARIADENIE KOMISIE (EÚ) 2019/899

z 29. mája 2019

o obnovení povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky pre jahňatá vo výkrme, kozy, ovce a byvolice určené na produkciu mlieka, kone a ošípané vo výkrme a o zrušení nariadení (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 (držiteľ povolenia S. I. Lesaffre)

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

V súlade s článkom 14 nariadenia (ES) č. 1831/2003 predložil držiteľ predmetných povolení žiadosti o obnovenie povolenia prípravku s obsahom Saccharomyces cerevisiae CNCM I-4407 (predtým NCYC Sc 47) ako kŕmnej doplnkovej látky pre jahňatá vo výkrme, kozy, ovce a byvolice určené na produkciu mlieka, ošípané vo výkrme a kone, na základe ktorých sa má táto kŕmna doplnková látka zaradiť do kategórie „zootechnické doplnkové látky“. K uvedeným žiadostiam boli priložené údaje a doklady vyžadované podľa článku 14 ods. 2 nariadenia (ES) č. 1831/2003.

Z posúdenia prípravku s obsahom Saccharomyces cerevisiae CNCM I-4407 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

V dôsledku obnovenia prípravku s obsahom Saccharomyces cerevisiae CNCM I-4407 ako kŕmnej doplnkovej látky za podmienok stanovených v prílohe k tomuto nariadeniu by sa nariadenia (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 mali zrušiť.

Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Povolenie kŕmnej doplnkovej látky špecifikovanej v prílohe, ktorá patrí do kategórie „zootechnické doplnkové látky“ a do funkčnej skupiny „stabilizátory črevnej mikroflóry“ v prípade jahniat vo výkrme, kôz, oviec a byvolíc určených na produkciu mlieka a ošípaných vo výkrme a do funkčnej skupiny „látky zvyšujúce stráviteľnosť“ v prípade koní, sa obnovuje za podmienok stanovených v uvedenej prílohe.
(2)

Látky 8-sulfanyl-p-mentán-3-ón a p-ment-1-én-8-tiol boli v súlade so smernicou 70/524/EHS povolené bez časového obmedzenia ako kŕmne doplnkové látky pre všetky druhy zvierat. Uvedené látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Zagorski mlinci“ by sa mal zapísať do registra,
(9)

V súlade s uvedenou dohodou sa ustanovenie o označovaní špecifikácie výrobku nahradia namiesto toho takto: „Na každej jednotke, ktorá sa balí a je pripravená na predaj, musí byť uvedené číslo podniku, identifikátor šarže vo forme čísla alebo dátumu šarže a názov chráneného zemepisného označenia ‚Tiroler Speck CHZO‘ na výraznom mieste čitateľným a nezmazateľným spôsobom. Názov chráneného zemepisného označenia ‚Tiroler Speck‘ sa nesmie prekladať do iného jazyka. Pojem ‚chránené zemepisné označenie‘ a/alebo skratka CHZO musia nasledovať bezprostredne za názvom chráneného zemepisného označenia ‚Tiroler Speck‘ a môžu byť uvedené v bežnom jazyku inom než nemčine, buď namiesto nemeckej verzie alebo spolu s ňou. V záujme lepšej informovanosti spotrebiteľov sa môžu aj opisy výrobku vrátane použitého kusu mäsa (‚slanina‘, ‚Speck z chrbtoviny‘, ‚Speck z bôčika‘ alebo ‚vyrobený zo šunky‘, vyrobený z chrbtoviny‘, ‚vyrobený z bôčiku‘) uvádzať v bežnom jazyku krajiny, kde sa výrobok uvádza na trh. Tieto pojmy však musia byť jednoznačne oddelené od chráneného zemepisného označenia ‚Tiroler Speck‘. Na tento účel možno pojmy uvádzať v odlišných riadkoch, pričom medzi nimi musia byť dostatočné rozostupy. Na ‚technickej etikete‘ však nemusí byť možné pojmy uvádzať v odlišných riadoch z dôvodu obmedzeného priestoru. Bez toho, aby bola dotknutá povinnosť jasne rozlišovať medzi chráneným zemepisným označením a doplňujúcimi opisnými názvami, sa môže stať, že na tzv. technických etiketách spravidla pripevnených na zadnej časti obalu výrobku pripraveného na uvedenie na trh nie je možné rozdeliť označenia do viacerých riadkov. Preklad odkazov na región Tirolsko ako miesto pôvodu sa do opisných pojmov výrobku doplniť nesmie. Región výrobcu vo vymedzenej zemepisnej oblasti možno uviesť tiež, ale oddelene od chráneného zemepisného označenia ‚Tiroler Speck‘ a pojmu ‚chránené zemepisné označenie‘ a/alebo skratky ‚CHZO‘. Môžu sa uviesť aj názvy, názvy podnikov a súkromné značky, pokiaľ nie je výsledné balenie zavádzajúce.“
(13)

Príslušné orgány v hostiteľských členských štátoch prospekty nekontrolujú. Aby sa preto zabezpečila primeraná ochrana investorov v hostiteľských členských štátoch, keď príslušný orgán hostiteľského členského štátu požiada príslušný orgán v domovskom členskom štáte o pomoc, mal by oznámiť informácie, ktoré sú relevantné pre príslušný orgán v domovskom členskom štáte na posúdenie konzistentnosti inzerátu s obsahom prospektu. Takáto komunikácia by sa mala uskutočniť v primeranom časovom rámci, aby sa zabezpečilo, že investori v hostiteľských členských štátoch nebudú znevýhodnení následkom toho, že hostiteľské príslušné orgány nekontrolujú prospekty a majú dostatočný čas na analyzovanie podkladovej verejnej ponuky. Príslušný orgán v hostiteľskom členskom štáte by mal byť informovaný do takej miery, aby mu to umožňovalo vykonávať kontrolu súladu inzertnej činnosti v jeho jurisdikcii.
(6)

Keďže zvieratá a tovar vstupujúce do Únie a podliehajúce úradným kontrolám na hraničných kontrolných staniciach možno nie sú v súlade s právnymi predpismi Únie a s cieľom zabrániť riziku krížovej kontaminácie je vhodné stanoviť pravidlá zákazu využívania určitých zariadení hraničných kontrolných staníc v prípade zásielok zvierat a tovaru určených na obchodovanie v rámci Únie a umožniť takéto využívanie v prípade zásielok zvierat a tovaru určených na vývoz, alebo v prípade zásielok, ktoré sa premiestňujú z jedného miesta nachádzajúcom sa na území Únie do iného miesta na území Únie po prechode územím tretej krajiny, za predpokladu, že príslušné orgány vykonajú primerané opatrenia na predchádzanie rizikám. Takéto opatrenia by mali byť založené na posúdení kapacity príslušných zariadení, pokiaľ ide o schopnosť vykonávania takejto dodatočnej činnosti. Príslušné orgány by mali mať zavedené vhodné opatrenia na zaobchádzanie so zvieratami v súlade s pravidlami Únie týkajúcimi sa dobrých životných podmienok zvierat.
(7)

V nariadení (EÚ) 2017/625 sa vyžaduje, aby sa hraničné kontrolné miesta nachádzali v bezprostrednej blízkosti miesta vstupu do Únie. V záujme umožnenia efektívnej organizácie a vykonávania úradných kontrol a iných úradných činností by sa však mali stanoviť pravidlá na určenie prípadov špecifických geografických obmedzení a podmienky, za ktorých sa hraničné kontrolné stanice môžu nachádzať v inej vzdialenosti než v bezprostrednej blízkosti miesta vstupu do Únie. Geografické obmedzenia by mali byť tie, ktoré vyplývajú z prírodných charakteristík a terénu miesta vstupu, a vzdialenosť od miesta vstupu by nemala presiahnuť to, čo je nevyhnutne potrebné na prekonanie ťažkostí spôsobených geografickými obmedzeniami. Vzdialenosť by ďalej nemala predstavovať riziko pre zdravie ľudí a zvierat, dobré životné podmienky zvierat a životné prostredie. Medzi špecifické geografické obmedzenia by sa mali zahrnúť tie, ktoré môžu spôsobiť vážne dopravné obmedzenia, ako napríklad horské priesmyky s cestami nevhodnými na premiestňovanie zvierat a tovaru, alebo ktoré môžu spôsobiť značné zdržania pri ich premiestňovaní.
(16)

Vykonávacím nariadením Komisie (EÚ) 2018/917 (7) sa predĺžilo obdobie platnosti schválenia chlórprofámu do 31. júla 2019, aby sa postup obnovenia mohol dokončiť pred uplynutím obdobia platnosti schválenia uvedenej látky. Avšak vzhľadom na to, že rozhodnutie bolo prijaté pred uvedeným predĺženým dátumom uplynutia obdobia platnosti, toto nariadenie by sa malo začať uplatňovať čo najskôr.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Džiugas“ by sa mal zapísať do registra,
(8)

Prevádzka v „otvorenej“ kategórii, do ktorej by mala patriť prevádzka predstavujúca najnižšie riziká, by si nemala vyžadovať UAS, na ktoré sa vzťahujú štandardné letecké postupy dodržiavania pravidiel, ale mala by sa vykonávať s použitím tried UAS, ktoré sú vymedzené v delegovanom nariadení Komisie (EÚ) 2019/945 (2).
(8)

Z týchto celkových pridelených finančných prostriedkov by sa suma vo výške 12 531 000 EUR mala prideliť Európskej agentúre pre pohraničnú a pobrežnú stráž zriadenej nariadením Európskeho parlamentu a Rady (EÚ) 2016/1624 (4) (Frontex). Tieto finančné prostriedky by mali pokryť, ako sa uvádza v článku 85 ods. 1 nariadenia (EÚ) 2018/1240, náklady, ktoré vzniknú agentúre Frontex v súvislosti so zriadením centrálnej jednotky ETIAS vrátane prípravy kancelárskych priestorov, obstarania a inštalácie IT vybavenia, ktoré budú používať zamestnanci, a náboru a odbornej prípravy zamestnancov centrálnej jednotky.
(15)

Osobitná pozornosť by sa mala venovať zabezpečeniu súladu výrobkov v kontexte rastúceho elektronického obchodu. Členské štáty by sa na tento účel mali nabádať, aby spolupracovali s príslušnými orgánmi v tretích krajinách a rozvíjali spoluprácu medzi orgánmi dohľadu nad trhom a colnými orgánmi. Orgány dohľadu nad trhom by mali podľa možnosti využívať mechanizmus oznamovania a prijímania opatrení a nadviazať spoluprácu so svojimi vnútroštátnymi orgánmi zodpovednými za vykonávanie smernice Európskeho parlamentu a Rady 2000/31/ES (9). S cieľom získať rýchlu reakciu by mali nadviazať úzke kontakty s kľúčovými sprostredkovateľmi, ktorí poskytujú hostingové služby pre výrobky predávané cez internet.